**Poziv studentima za sudjelovanje u najvećem istraživanju o kvaliteti studentskog života u Europi**

Poštovani studenti/ce,

U Hrvatskoj je započelo istraživanje EUROSTUDENT VI o kvaliteti studentskog života i ekonomskim uvjetima studiranja.

EUROSTUDENT je međunarodni projekt (<http://www.eurostudent.eu>) koji se provodi u više od 30 europskih zemalja i pruža empirijske podatke o kvaliteti studentskog života na nacionalnoj i europskoj razini.

EUROSTUDENT VI je treće istraživanje u nizu koje se provodi u Hrvatskoj. Istraživanje će se provoditi u razdoblju **od 6. do 30. travnja 2016.** godine putem web ankete na reprezentativnom uzorku od 36.000 studenata koji trenutačno studiraju na nekom od visokih učilišta u RH.

Vaše sudjelovanje je u potpunosti **dobrovoljno** i web anketi možete pristupiti: 1) putem poveznice kou ćete dobiti na adresu elektronske pošte ili 2) putem autorizacije na mrežnoj stranici istraživanja: [www.eurostudent.hr](http://www.eurostudent.hr). Sve informacije o istraživanju moći ćete pratiti i na Facebook stranici istraživanja: [www.facebook.com/EUROSTUDENT6HR](http://www.facebook.com/EUROSTUDENT6HR).

Rezultati prethodnih EUROSTUDENT istraživanja poslužili su kao poticaj za razvoj i unapređenje javnih politika u sustavu visokog obrazovanja, kao i za izradu *Strategije obrazovanja, znanosti i tehnologije Republike Hrvatske* te osnivanje *Nacionalne skupine za unapređenje socijalne dimenzije visokog obrazovanja* pri Ministarstvu znanosti, obrazovanja i sporta.

Istraživanje EUROSTUDENT VI u Hrvatskoj provodi Ministarstvo znanosti, obrazovanja i sporta u partnerstvu sa Sveučilišnim računskim centrom Sveučilišta u Zagrebu (SRCE) i Pravnim fakultetom Sveučilišta u Zagrebu.

Pozivamo Vas da kroz sudjelovanje u istraživanju doprinesete **razvoju mjera javne politike koje će osigurati veću dostupnost visokog obrazovanja** i **unaprijediti kvalitetu studentskog života u skladu s potrebama studentske populacije.**